CELEX: 62015TN0589
Language: et
Date: 2015-10-12 00:00:00
Title: Kohtuasi T-589/15: 12. oktoobril 2015 esitatud hagi – Eurorail versus komisjon ja INEA

25.1.2016   
            
            
               ET
            
            
               Euroopa Liidu Teataja
            
            
               C 27/61
            
         12. oktoobril 2015 esitatud hagi – Eurorail versus komisjon ja INEA
   (Kohtuasi T-589/15)
   (2016/C 027/78)
   Kohtumenetluse keel: inglise
   
      Pooled
   
   
      Hageja: Eurorail NV (Aalst, Belgia) (esindajad: advokaadid J. Derenne, N. Pourbaix ja M. Domecq)
   
      Kostjad: Innovatsiooni ja Võrkude Rakendusamet (INEA) ja Euroopa Komisjon
   
      Nõuded
   
   Hageja palub Üldkohtul:
   
               —
            
            
               tuvastada ELTL artikli 272 alusel, et INEA 17. juuli 2015. aasta otsus, millega lõpetatakse Toetusleping (1) ja nõutakse hagejale makstud ettemaksust osa tagastamist, on kehtetu ja seda ei saa täitmisele pöörata, ning et hagejale makstav lõplik toetuse summa on 951 813 eurot;
            
         
               —
            
            
               teise võimalusena tuvastada, et komisjon ja INEA vastutavad lepingust tulenevalt hagejale otsusega tekitatud kahju eest ja kohustada neid maksma hüvitist 581 770 eurot, millele lisandub intress;
            
         
               —
            
            
               kolmanda võimalusena kohustada INEA-d/komisjoni otsust kehtetuks tunnistama, ja
            
         
               —
            
            
               mõista hageja õigusabikulud välja INEA’lt/komisjonilt.
            
         
      Väited ja peamised argumendid
   
   Hagi põhjenduseks esitab hageja järgmised väited.
   
               1.
            
            
               Esimene väide, et INEA ja komisjon rikkusid toetuslepingust tulenevaid kohustusi. Seetõttu väidab hageja, et viimati nimetatud lõpetasid toetuslepingu ja nõudsid hagejale makstud ettemaksust osa tagastamist õigusvastaselt.
            
         
               2.
            
            
               Teine väide, et INEA ja komisjon rikkusid lepinguliste kohustuste heas usus täitmise põhimõtet.
            
         
               3.
            
            
               Kolmas väide, et INEA ja komisjon rikkusid hageja õiguspärast ootust.
            
         
      (1)  Toetusleping MPO/09/058/SI1.5555667 „RAIL2” (Marco Polo II Call 2009).